stanford-oval/wikipedia huggingface dataset:
טראנס וורלד איירליינס

טראנס וורלד איירליינס (באנגלית: Trans World Airlines או בקיצור TWA שמה נכתב בעברית כ-ט.וו.א) הייתה חברת תעופה אשר פעלה משנת 1925 ועד 2001, עת התמזגה עם אמריקן איירליינס. טראנס וורלד איירליינס הייתה מחלוצות התעופה האזרחית, ואחת מחברות התעופה הגדולות בעולם.
TWA הוקמה ב־16 ביולי 1930, כמיזוג של מספר חברות תעופה שפעלו בעיקר בשירות הדואר האמריקאי להובלת דברי דואר אוויר:
תעבורה אווירית טרנס-יבשתית (TAT), (נוסדה בשנת 1928)
ווסטרן אייר אקספרס (WAE), (נוסדה ב-1925)
מדוקס איירליינס
סטנדרט
תאגיד תעשיות תעופה פיטסבורג (PAIC)
המיזוג היה אילוץ שנכפה על חברות התעופה על ידי שירות הדואר, במטרה ליצור חברה גדולה אחת שתוכל להעביר שקי דואר על פני כל מרחב ארצות הברית.
בשנת 1930 חנכה TWA שירות חוף לחוף – ניוארק, ניו ג'רזי, ללוס אנג'לס עם עצירת ביניים בקנזס סיטי, מיזורי. בשנת 1934 שוב הפכה ווסטרן אייר אקספרס לעצמאית (שלימים נקראה Western Air Lines), אך TWA המשיכה כחברת תעופה חוצה יבשות. החברה הגישה בקשה לפשיטת רגל בשנת 1992 והודיעה בינואר 2001 כי אמריקן איירליינס תרכוש את נכסיה. TWA חדלה להתקיים כחברת תעופה נפרדת בדצמבר 2001.
פעילות החברה בישראל

עד לשנת 1997, TWA הייתה תעופה האמריקאית העיקרית שפעלה בישראל' לאחת מחברות התעופה הזרות הגדולות בישראל. ומהוותיקות שבהן. שכן היא הפעילה טיסות לנתב"ג עוד ב-1947. לאחר מלחמת העצמאות חזרה להפעיל טיסות לישראל ביולי 1949. בשנות החמישים הפעילה שלוש טיסות שבועיות מלוד לניו יורק דרך פרנקפורט. ב-1969 שימשה תל אביב כתחנה בכרטיס מסביב לעולם שמכרה החברה. בשנות השבעים הפעילה כבר טיסה יומית בבואינג 747 לניו יורק דרך רומא ואתונה.
בשנות השמונים הפעילה בין טיסה אחת לשתי טיסות יומיות לניו יורק דרך אירופה, שחלק מהטיסות המשיכו גם אל יעדים נוספים בארצות הברית. בשנות התשעים הפעילה טיסה יומית מנתב"ג לנמל התעופה קנדי במטוסי בואינג 747. מה שהפך אותה לאחת מחברות התעופה הזרות הגדולות בישראל.
בסוף שנות התשעים השירות החל להדרדר בקווים לארצות הברית. כולל הפעלת קווים בבואינג 767-200 ׁבגרסת קצרת הטווח, שנאלצו לעצור לתדלוק בדבלין. לאחר איחוד עם אמריקן אייליינס, האחרונה החליטה שלא להמשיך להפעיל את הקו לתל אביב.
ראו גם

טיסה 800 של TWA
טיסה 841 של TWA
חטיפת טיסה 847 של TWA
הערות שוליים

↑  דוגמה
↑  Trans World Airlines, Inc. American corporation, Encyclopædia Britannica
↑  הארץ, באתר 14 באפריל 1947
↑  שעריים, באתר דצמבר 1957
↑  ישראל כלולה בקו מסביב לעולם שחנכה ט.וו.א, באתר היום (תל אביב), ‏4 באוגוסט 1969
↑  ג'מבו של ט.וו.א במחצית ספטמבר, באתר על המשמר, ‏24 באוגוסט 1971
↑  לוח המראות ונחיתות מטוסים, באתר דבר, ‏אוגוסט 1983
↑  לוח המראות ונחיתות, באתר דבר, ‏מאי 1983
↑  דרור מרום, ‏מינהל התעופה האזרחית: ירידה של %3 בהיקף פעילות חברת אל-על ב-1996, באתר גלובס, 21 בינואר 1997
↑  דרור מרום, המפסיד המתמיד, באתר גלובס, ‏19 במרץ 2001
| --- | --- |
בקרת זהויות :  NLI: 987007309258205171  BnF: cb124790958 (data)  ISNI: 0000 0001 2195 5840  LCCN: n50080338  MusicBrainz: b3e0c8f1-a1c5-456a-931b-e7c05e049000  MusicBrainz: 11a8d113-c2b0-4c4a-89db-2a431721299d  VIAF: 159351417   WorldCat (עם VIAF): 159351417 
ערך זה הוא קצרמרבנושא חברות תעופה ובנושא ארצות הברית. אתם מוזמנים לתרום לוויקיפדיה ו.
Yellow Submarine

ערך זה עוסק באלבום המוזיקה של הביטלס. אם התכוונתם למשמעות אחרת, ראו .
Yellow Submarine (מילולית: צוללת צהובה) הוא אלבום האולפן ה-11 של להקת הרוק הבריטית הביטלס שיצא בשנת 1969. האלבום הוא פסקול סרט האנימציה באותו השם שיצא ב-1968, בו מככבות דמויות מצוירות של חברי הלהקה.
הפקה

החוזה לאלבום ולסרט, עליו חתם מנהלם של הביטלס, בריאן אפשטיין, בשנת 1966 קבע כי על הביטלס יהיה לספק לאלבום שלושה שירים שלא פורסמו קודם באלבום אחר. הביטלס, שלא היו מרוצים מהחוזה עליו חתם אפשטיין, החליטו להקליט שלושה שירים שלדעתם לא היו טובים מספיק לכלול באלבום שלהם.
אחד מהשירים המיועדים לאלבום, Baby You're a Rich Man, נפסל לצורך זה משום שנכלל במיני-אלבום Magical Mystery Tour. בסופו של דבר החליטו הביטלס להעביר שלושה שירים אחרים, שנחשבו בעיניהם פחות טובים: Only A Northern Song של ג'ורג' האריסון (שהוקלט במהלך הקלטות Sgt. Pepper's Lonely Hearts Club Band, בפברואר 1967‏); It's All Too Much, אף הוא של האריסון, שהוקלט באמצע שנת 1967; All Together Now, שכתב פול מקרטני והוקלט במאי 1967; ו-Hey Bulldog של ג'ון לנון, שהוקלט בפברואר 1968. השיר האחרון חרג מהמכסה לה נדרשו הביטלס והוקלט, כהגדרתו של לנון, "כדי למלא מקום".
לשירים אלו הוספו שני שירים נוספים: Yellow Submarine, שיר הנושא, שנלקח מהאלבום Revolver ו-All You Need Is Love, המופיע באלבום בגרסה שונה מהגרסה שהוצאה קודם כתקליטון (הקלטה בסטריאו, שירה שונה וקצר בעשר שניות). בצד השני של האלבום הופיעו קטעים מהפסקול של הסרט המצויר "צוללת צהובה", שנכתבו ותוזמרו על ידי מפיק הביטלס ג'ורג' מרטין.
יצירות

כל היצירות הנכללות בצד השני הולחנו (פרט ל-"Yellow Submarine in Pepperland") ונוצחו על ידי ג'ורג' מרטין והוקלטו על ידי תזמורת בת 41 נגנים באולפני אבי רוד בתאריכים 22–23 באוקטובר 1968.
יצירות > Pepperland

יצירה תזמורתית אינסטרומנטלית אשר היווה את ההיכרות עם צד 2 התזמורתי של אלבום הפסקול של הסרט שיצא בשנת 1969. היצירה, כמו עם האחרים בסרט, מותאמת לוויזואליה התוססת של הסרט.
יצירות > Sea of Time

קטע אינסטרומנטלי הנכלל בצד השני של אלבום הפסקול. היצירה משמעותית בין רצועות התזמורת, מכיוון שהיא כוללת מכשור קלאסי הודי. הוא נפתח בטנפורה ומנגינה מפותלת הדומה לזו של ג'ורג' האריסון "Within You Without You", מתוך אלבומם של הביטלס Sgt. Pepper's Lonely Hearts Club Band.
היצירה, כמו עם האחרים בסרט, מותאמת לוויזואליות התוססת של הסרט, ולכן מכילה חידוש צלילים, אפקטים והתנסות מוזיקלית המובנת יותר כאשר היא משויכת לחזות זו עבור חלקם.
בגרסאות LP אמריקאיות לאלבום, "Sea of Time" הוצמד עם "Sea of Holes" כקטע יחיד שכותרתו "Medley: Sea of Time & Sea of Holes" ואילו בכל שאר הגרסאות הן נחשבות רצועות נפרדות.
יצירות > Sea of Holes

קטע תזמורתי אינסטרומנטלי אשר היה הרצועה השלישי בצד 2 של התזמורת של אלבום הפסקול של הסרט. היצירה כוללת צליל של נבל המושמע לאחור. רעיון זה עלה לראשונה על מרטין בעת עיבוד השיר "Sea of Monsters".
יצירות > Sea of Monsters

יצירה תזמורתית אינסטרומנטלית בניצוחו והלחנתו של ג'ורג' מרטין לסרט צוללת צהובה והיה הקטע הרביעי בצד השני של התזמורת של אלבום הפסקול של הסרט מאת הביטלס, שיצא בשנת 1969. היצירה, יחד עם שאר יצירות הסרט, נקשרה לוויזואליה של הסרט. מרטין שילב, יחד עם האפקטים האחרים, קטע מתוך האוויר של באך על סולם G לקראת סוף היצירה.
יצירות > March of the Meanies

יצירה תזמורתית אינסטרומנטלית באשר הייתה הקטע החמישי בצד השני של אלבום הפסקול של הסרט על ידי הביטלס, שיצא בשנת 1969. המנגינה בנויה על קצב מתעקש, מונע בתחילה על ידי מרימבה, שעליו מיתרים המנגנים קטעים מלודיים חריפים.
יצירות > Pepperland Laid Waste

יצירה תזמורתית אינסטרומנטלית אשר הייתה הרצועה השישית בצד השני של התזמורת של אלבום הפסקול של הסרט שיצא בשנת 1969. בסרט, פפרלנד הוא מקום המיושב על ידי חובבי מוזיקה ויופי. האנטגוניסטים של הסרט, הכחולים, שונאים מוזיקה ויופי. הם תוקפים את פפרלנד, הורסים את יופייה של הארץ יחד עם הקפאת התושבים.
יצירות > Yellow Submarine in Pepperland

יצירה תזמורתית אינסטרומנטלית אשר הייתה לרצועה האחרונה בצד השני ובאלבום. הלחן חתום כ"לנון-מקרטני".
רשימת רצועות > צד ראשון

כל השירים נכתבו על ידי לנון ומקרטני, למעט אם צוין אחרת:
רשימת רצועות > צד שני

כל השירים נכתבו ותוזמרו על ידי ג'ורג' מרטין, למעט אם צוין אחרת:
הערות שוליים

↑  השיר באתר "תנ"ך הביטלס"
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz release group: 8d5f4b07-7e2e-4ffa-ac90-e4772c4d8525
רוני מילוא

רוני מילוֹא (נולד ב-26 בנובמבר 1949) הוא פוליטיקאי ואיש ניהול ישראלי, שימש כיו"ר דירקטוריון חברת חוצה ישראל. כיהן בעבר כראש עיריית תל אביב-יפו העשירי, ושימש כחבר הכנסת ושר בממשלות ישראל.
ביוגרפיה

נולד בתל אביב בשם רון מיליקובסקי. בנם של פרומה לבית מלצקי ונחום מיליקובסקי, תעשיין (מבעלי גלידת ויטמן) ואיש התנועה הלאומית. דודו (אחי אמו) מנחם מלצקי היה ממפקדי האצ"ל. אחיו מתי נשא ב-1965 את חסיה, בתו של מנחם בגין.
מילוא למד בתיכון חדש, שימש סגן יו"ר מועצת התלמידים וב-1966 נבחר לראש "עיר הנוער". לאחר מכן למד משפטים באוניברסיטת תל אביב וכיהן כיו"ר התאחדות הסטודנטים בישראל בשנת 1972. לאחר שהוסמך כעורך דין פתח משרד עצמאי לעריכת דין, כשבמקביל עמד בראש מועצת צעירי תנועת החרות עד שהודח.
ביוגרפיה > קריירה פוליטית > בכנסת

בשנת 1977 נבחר לכנסת התשיעית מטעם הליכוד והיה צעיר חברי הכנסת, וכיהן עד לשנת 1993. בכנסת כיהן כיו"ר ועדת העלייה והקליטה (בכנסת התשיעית), וכמ"מ יושב ראש הקואליציה וכיו"ר סיעת הליכוד (בכנסת העשירית). לאחר שנבחר לכנסת המשיך מילוא לנהל את משרד עריכת הדין שלו, במקביל לעיסוקו כחבר כנסת. בין השאר היה עורך הדין של קבוצת יזמים, שבנתה את "רמת קדרון", התנחלות שתוכננה לקום כ-6 ק"מ מזרח לבית לחם בשטח העיירה עובידייה, ביוזמה פרטית של מספר אנשי עסקים פעילי הליכוד שטענו שרכשו קרקעות במקום. לאחר ש-121 בתים ומגרשים ביישוב נמכרו עוד לפני שהחלה הבנייה, התברר כי הקרקעות לא היו שייכות ליזמים, היוזמה הייתה הונאה והפרויקט בוטל.
בממשלת האחדות הלאומית של יצחק שמיר ושמעון פרס, שימש מילוא סגן שר החוץ (בתקופת כהונתו של פרס כראש הממשלה) וסגן שר במשרד ראש הממשלה (בתקופת כהונתו של שמיר כראש הממשלה). כמו כן, בתקופת ממשלת האחדות הלאומית כיהן במשך מספר חודשים כמ"מ שר הפנים. בממשלת האחדות השנייה שימש עד 7 במרץ 1990 השר לאיכות הסביבה, ומאותו היום – שר העבודה והרווחה. בממשלתו הצרה של שמיר (1990–1992) כיהן מילוא כשר המשטרה. בבחירות 1992 הוצב במקום השמיני ברשימת הליכוד.
ביוגרפיה > קריירה פוליטית > כראש עיריית תל אביב

לקראת הבחירות המקומיות ב-1993 לראשות עיריית ת"א הקים מילוא רשימה על מפלגתית שאליה חבר דן דרין איש השמאל כמספר 2. לפני הבחירות נחתם הסכם אוסלו. מילוא שהמליץ כבר לרוה"מ שמיר לסגת מרצועת עזה נמנע בהצבעה למרות עמדת מפלגתו וזכה לסימפתיה מחוגי השמאל בת"א שנחשבת לעיר ליברלית. מילוא זכה בבחירות ב-1993 ב-47% מהקולות לעומת 42% של יריבו אביגדור קהלני. רשימת לב-אני תל אביבי בראשות רוני מילוא זכתה ב-5 מנדטים במועצה, לעומת 10 מנדטים של העבודה בראשות קהלני ו-6 מנדטים של הליכוד בראשות איתן סולמי. בשנים 1993–1998 כיהן כראש עיריית תל אביב-יפו וכממלא מקומו כיהן חבר רשימתו האדריכל דן דרין. בתפקידו כראש העירייה פעל לקידום פרויקט להקמת רכבת תחתית בתל אביב, ולצורך כך הקים את "מנהלת הרכבת התחתית של תל אביב".
בשנת 1996 לא התמודד בבחירות לכנסת, ובבחירות המוניציפליות ב-1998 לא התמודד ובמקומו נבחר רון חולדאי.
ביוגרפיה > קריירה פוליטית > חזרה לכנסת

בשנת 1999 פרש מהליכוד והקים יחד עם יצחק מרדכי, אמנון ליפקין-שחק ודן מרידור את מפלגת המרכז, שמטעמה נבחר לכנסת ה-15. בתקופת כהונתה של כנסת זו שימש מילוא כשר הבריאות בממשלתו של אהוד ברק (מ-10 באוגוסט 2000 עד 7 במרץ 2001), וכשר לשיתוף פעולה אזורי בממשלתו של אריאל שרון (מ-29 באוגוסט 2001 עד 28 בפברואר 2003).
ב-6 בנובמבר 2002, פרש יחד עם יחיאל לסרי ממפלגת המרכז והשניים הקימו את סיעת "לב", אשר התקיימה דקות ספורות בלבד לפני שהתמזגה עם מפלגת הליכוד. עם זאת, מילוא לא נבחר לכנסת ה-16 ופרש מהחיים הפוליטיים.
ביוגרפיה > לאחר הפרישה

לאחר שפרש מהחיים הפוליטיים הוצע למילוא, במרץ 2003, תפקיד שגריר ישראל בממלכה המאוחדת, אך ברגע האחרון ביקש לשחררו מהתפקיד. במקום זאת פנה מילוא לעסקים. בסוף 2003 מונה ליו"ר חברת "אזורים", ושימש בתפקיד עד סוף 2006. בין 2005 ל-2007 שימש יו"ר המועצה הישראלית לקולנוע. ב-2006 מונה לבורר בין המעסיקים להסתדרות הרפואית.
בשנת 2008 הקים חברה לסחר נשק וייעוץ ביטחוני שפעלה בגאורגיה, זאת לאחר שב-2007 שימש מתווך בין בנק לאומי לבנק בגאורגיה. החברה של מילוא פעלה בשותפות עם חברת "שנידזה", שבבעלות איש העסקים דוד אדילשווילי, ותיווכה בעסקאות ביטחוניות רגישות בשווי מיליוני שקלים שנעשו בין התעשיות הביטחוניות בישראל לבין ממשלת גאורגיה, ובהן שימשו חברות שבאמצעותן פועל מילוא ושנידזה מתווכות. בין השאר, שימש הנשק את צבא גאורגיה בעת המלחמה בדרום אוסטיה ופלישת רוסיה לגאורגיה שבאה בעקבותיה באוגוסט 2008. בינואר 2017 הוגשה תביעה נגד מילוא על ידי החברה הגיאורגית לבית המשפט המחוזי בתל אביב. ביולי 2018 מונה ראש הממשלה לשעבר אהוד אולמרט כמגשר בסכסוך, אך חודשיים אחר כך פרשה חברת שינדזה מהליך הגישור והדיון בבית המשפט נמשך.
בעשור השני של המאה ה-21 היה מילוא מגיש בערוץ הכנסת את התוכנית "שוברים כלים" יחד עם ד"ר מינה צמח.
במאי 2022 מונה לתפקיד יו"ר דירקטוריון חברת חוצה ישראל. בתפקיד זה כיהן עד שנת 2025.
חיים אישיים

אחיו, שלמה מילוא, היה טייס בחיל האוויר וכיהן כמנכ"ל תע"ש. לאחר פרישתו מתע"ש עסקו שני האחים בתיווך בעסקאות נשק.
מילוא נשוי לאלישבע, ד"ר למיקרוביולוגיה, ואב לבן ולבת.
משמש קונסול כבוד של אקוודור בישראל.
הערות שוליים

↑  ישראל 50 בעמוד על שנת 1966
↑  שפי גבאי, עיר הנוער ליד הכרך, דבר, 12 באוגוסט 1966
↑  רוני מילוא: בן 28 הרוצה לייצג הצעירים בכנסת, מעריב, 26 באפריל 1977
↑  עו"ד מילוא הודח מראשות מועצת צעירי "חרות", מעריב, 12 באוקטובר 1976
↑  באותן שנים לא הוגבלו חברי הכנסת מלמשיך ולעבוד בעיסוקים נוספים
↑  רוני מילוא הבטיח החזר, מעריב, 28 בספטמבר 1990
↑  רוני מילוא: המשטרה, מעריב, 11 בדצמבר 1985
↑  עופר פטרסבורג, היהלומן דוד מור מעורב בעסקת אזורים, באתר ynet, 5 במרץ 2002
↑  אבינועם בר-יוסף, 25 אלף דונמים שנמכרו ביו"ש נשארו במודעות הפרסומת, מעריב, 10 בדצמבר 1985
↑  יהושע ביצור, "העסקות ברמת-קדרון הם הונאה אחת גדולה, מעריב, 5 בספטמבר 1985
↑  ילקוט הפרסומים-תוצאות בחירות 1993, באתר נבו, ‏19 בנובמבר 1993
↑  רוני מילוא מחסל חשבונות, באתר גלובס, 14 ביולי 1997
↑  מתכנני הרכבת התחתית בת"א: "ספק אם הממשלה תמצא לה מימון", באתר גלובס, 2 בינואר 1998
↑  דיאנה בחור, מסתמן: רוני מילוא בדרך ללונדון, באתר ynet, 27 במרץ 2003
↑  רוני מילוא ביקש לשחררו מתפקיד השגריר בלונדון, באתר הארץ, 29 בספטמבר 2003
↑  אלי דניאל, התגמול של רוני מילוא כיו"ר דירקטוריון אזורים: שכר שנתי של 720 אלף שקל, באתר TheMarker‏, 26 בנובמבר 2003
↑  שרון שפורר, בוימלגרין השלים רכישת השליטה באזורים ומחליף את רוני מילוא כיו"ר, באתר הארץ, 6 בספטמבר 2006
↑  נירית אנדרמן, השר לשעבר מיכה חריש יחליף את רוני מילוא כיו"ר מועצת הקולנוע, באתר הארץ, 15 בספטמבר 2007
↑  מוטי בסוק, רוני מילוא מונה לבורר בין המעסיקים להסתדרות הרפואית, באתר הארץ, 21 באוגוסט 2006
↑  ברק רביד, עמוס הראל, מש' החוץ: להקפיא מכירת נשק ישראלי לגיאורגיה, באתר הארץ, 10 באוגוסט 2008
↑  טל לוי, לאומי רכש מניות בבנק בגאורגיה ורוני מילוא יגרוף מאות אלפי ש', באתר הארץ, 6 במרץ 2007
↑  מתן ברניר, ‏חברת הנשק הגיאורגית שנידזה תובעת מיליונים מרוני מילוא: "הבריח נכסים לבתו", באתר גלובס, 21 בינואר 2020
↑  שי ניב ושירות פייננשל, ‏הרוסים מאשימים את ישראל באספקת ציוד והכשרה לצבא גיאורגיה, באתר גלובס, 11 באוגוסט 2008
↑  חנן גרינברג, משרד הביטחון: דיון על מכירת נשק לגאורגיה, באתר ynet, 10 באוגוסט 2008
↑  עומר כרמון, שלל מגאורגיה: נשק ישראלי מוצג במוסקבה, באתר News1 מחלקה ראשונה, 30 בספטמבר 2008
↑  איתמר לוין, יצחק דנון, "רוני מילוא מבריח נכסים בשל תביעות שותפיו", באתר News1 מחלקה ראשונה, 21 בינואר 2020
↑  חן מענית, ‏הקריירה החדשה של אולמרט: גישור בעסקאות נשק, באתר גלובס, 2 ביולי 2018
↑  נעמי צורף, אהוד אולמרט נכשל במשימת הגישור בין רוני מילוא לחברת שינדזה הגיאורגית, באתר כלכליסט, 16 בספטמבר 2018
↑   גור מגידו, חברת הנשק הגיאורגית ביטלה את הגישור שמנהל אולמרט בתביעה נגד מילוא, באתר TheMarker‏, 18 בספטמבר 2018
↑  נעמי צורף, הג'וב החדש של אולמרט: ישמש מגשר בסכסוך על עסקאות נשק של רוני מילוא, באתר כלכליסט, 2 ביולי 2018
↑  ברק רביד, כל מה שצריך כדי לקבל תואר קונסול של כבוד: תעודת יושר, קורות חיים וראיון במשרד החוץ, באתר TheMarker‏, 21 באוגוסט 2007
| --- | --- |
בקרת זהויות :  NLI: 987007309074805171  ISNI: 0000 0003 6973 6596  VIAF: 233939668   WorldCat (עם VIAF): 233939668
מזכירת המדינה (סדרת טלוויזיה)

| --- | --- |

 סוגה:  דרמה פוליטית
 יוצרים:  ברברה הול 
 שחקנים:  טיאה ליאוני  זליקו איבנק  ביבי ניווירת'  ג'פרי ארנד  טים דיילי  Patina Miller  כריס פטרובסקי 
 ארץ מקור:  ארצות הברית 
 שפות:  אנגלית 
 מספר עונות:  6 
 מספר פרקים:  120 
 הפקה
 מפיקים בפועל:  ברברה הול 
 חברת הפקה:  אולפני CBS 
 הפצה:  CBS מדיה ונצ'רס 
 אורך פרק:  42 דק' 
 שידור
 רשת שידור:  CBS 
 תקופת שידור מקורית:  21 בספטמבר 2014 – 8 בדצמבר 2019 
 קישורים חיצוניים
 אתר רשמי
 דף התוכנית ב-IMDb
 
כרזת הסדרה
מזכירת המדינה (באנגלית: Madam Secretary) היא סדרת דרמה אמריקאית מ-2014, בהפקתה של ברברה הול (אנ') ובכיכובם של טיאה ליאוני וטים דיילי. ליאוני מגלמת את אליזבת מקורד, אנליסטית לשעבר ב-CIA שעובדת כמרצה באוניברסיטה, ומתמנה לתפקיד מזכירת המדינה לאחר מותו של קודמה בנסיבות חשודות. גם בעלה, הפרופסור הנרי מקורד עבד איתה ב-CIA שנים קודם לכן, יחד עם הנשיא שהיה אז ראש הארגון, ואף הוא נסחף חזרה לתוך החיים הפוליטיים. הסדרה מתמקדת בו זמנית בחיי המשפחה של השניים ושלושת ילדיהם, וכן בסוגיות דיפלומטיות ופוליטיות בינלאומיות וכאלה שמתרחשות בין היכלי הממשל האמריקאי.
בתפקידי משנה משחקים ביבי ניווירת' בתור ראש הסגל של אליזבת מקורד, קית' קאראדין בתפקיד נשיא ארצות הברית, זליקו איבנק בתפקיד ראסל ג'קסון ראש סגל הבית הלבן.
העונה הראשונה עלתה לשידור ב-21 בספטמבר 2014, ב-23 במרץ 2017 CBS חידשה את הסדרה לעונה רביעית וב-18 באפריל 2018 הסדרה חודשה לעונה חמישית שעלתה לשידור באוקטובר 2018.
לאחר העונה החמישית הודיעו בCBS על עליית עונה שישית ואחרונה בעלת עשרה פרקים שיהיו שנתיים לאחר גמר העונה החמישית ובפתיח רואים את שם הסדרה משתנה לMADAM PREISDENT בגלל שבעונה השישית אליזבת היא נשיאת ארצות הברית.
הסדרה נגמרת בחתונתה של סטיבי מקורד, ביתה של אליזבת עם דימיטרי פטרוב (חייל רוסי לשעבר שהיה מופעל על ידי הנרי כמרגל לטובת ארצות הברית) ובאיחוד כל הדמויות מכל העונות.
צוות השחקנים ודמויות

טיאה ליאוני - אליזבת מקורד. מזכירת המדינה של ארצות הברית, אנליסטית לשעבר ב-CIA ומרצה באוניברסיטת וירג'יניה למדעי המדינה, שמתמנית לתפקיד מזכירת המדינה על ידי הבוס שלה לשעבר שכעת הוא נשיא ארצות הברית. ובעונה השישית מתמנה לנשיאה באמצעה
טים דיילי - ד"ר הנרי מקורד בעלה של אליזבת. עבד גם הוא ב-DIA (סוכנות הריגול הצבאית של ארצות הברית). וקודם לכן שירת בחיל הנחתים כטייס קרב. מקורד הוא ופרופסור לתאולוגיה. מתמנה על ידי הנשיא לתפקיד יועץ לביטחון לאומי. בהמשך מתמנה לתפקיד ראש חטיבת המבצעים המיוחדים של ה-DIA.
ביבי ניווירת' - נאדין טוליבד ראש הסגל של אליזבת מקורד
קית' קאראדין - קונרד דלטון. נשיא ארצות הברית. לחם במלחמת וייטנאם כמפקד מחלקה בחיל הנחתים ועוטר על גבורתו בשדה הקרב. לאחר מכן התגייס ל-CIA ושימש בין היתר כמנהל הסוכנות.
זליקו איבנק - ראסל ג'קסון. ראש סגל הבית הלבן
אריק ברגן - בלייק מורן מזכירה האישי של מזכירת המדינה.
כריס פטרובסקי - דמיטרי פטרוב (עונות 2 ו-4; עונה 3, עונה 5- תפקיד אורח), קפטן של הצבא הרוסי בן 24 שלמד במכללה הלאומית ללוחמה. [4] דמותו גויסה על ידי פרופסור הנרי מק'קורד (טים דיילי) בעלה של מזכירת המדינה, מרצה שעובד ב-CIA להפוך למרגל אמריקאי בתמורה לקבלת טיפול רפואי לאחותו החולה בסטוקהולם, שוודיה. דמיטרי נתפס על ידי הרוסים ובסופו של דבר הוחזר תמורת החזרתו של מרגל אחר במדינה. בעקבות לכידתו דמיטרי מרגיש נטוש על ידי הנרי והוא כועס ומר מאוד כלפיו. הוא הוכנס לתוכנית להגנת עדים תחת השם אלכסנדר (אלכס) מראנוב. בעונה 4, הוא מגויס על ידי ה-CIA כאנליסט.
ווליס קורי-ווד - בתה של מזכירת המדינה. סטודנטית ולאחר מכן מתמחה במשרדו של ראסל ג'קסון, ראש סגל הבית הלבן. היא ופטרוב מתאהבים בעונה הרביעית.
אוון רו - ג'יסון מקורד בנם של בני הזוג מקורד
פרקי הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 21 בספטמבר 2014 | 3 במאי 2015 |
|  | 2 | 23 | 23 | 4 באוקטובר 2015 | 8 במאי 2016 |
|  | 3 | 23 | 23 | 2 באוקטובר 2016 | 21 במאי 2017 |
|  | 4 | 22 | 22 | 8 באוקטובר 2017 | 20 במאי 2018 |
|  | 5 | 20 | 20 | 7 באוקטובר 2018 | 21 באפריל 2019 |
|  | 6 | 10 | 10 | 6 באוקטובר 2019 | 8 בדצמבר 2019 |
פאוץ' (שיר)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"פאוץ'" הוא סינגל שהוקלט על ידי הזמרת הישראלית נועה קירל. השיר יצא לאור ב-22 ביולי 2019, כסינגל שלא מתוך אלבום, על ידי חברת התקליטים הישראלית רוברטו מיוזיק.
רקע וכתיבה

השיר נכתב והולחן על ידי רון ביטון, איתי שמעוני, ג'ורדי, דורון מדלי ונועה קירל והופק על ידי ג'ורדי. השיר משלב את סגנון טראפ ומזרחית.
בריאיון לערוץ היוטיוב של גלגלצ היוצרים הסבירו על תהליך היצירה והמשמעויות בשיר וציינו שבפתיח סומפלה מנגינת כינורות מהשיר “Aramam” של הזמר הטורקי איברהים טטליסס.
בסמוך לצאתו כסינגל, עלה השיר לרשת הזרמת המדיה ספוטיפיי, תוך שנכון למרץ 2025 צבר כ-8.9 מיליון השמעות.
וידאו קליפ

הווידאו קליפ המלא שיצא עבור השיר, בוים על ידי נמרוד פלד, והועלה לערוץ היוטיוב של נועה קירל בשידור חי ב-22 ביולי 2019, בסמוך לצאתו כסינגל. בקליפ ניתן לראות את קירל, כשהיא רוקדת עם רקדני ליווי לצלילי השיר. נותנת החסות לקליפ היא חברת ההלבשה פילה.
בפחות מיממה, הצליח הקליפ לצבור למעלה מ-300 אלף צפיות. נכון למרץ 2025, מונה הצפיות של הקליפ עומד על למעלה מ-41 מיליון צפיות והוא הקליפ הנצפה ביותר של קירל בפלטפורמה.
ביקורת

מבקרת המוזיקה של אתר mako, מיטל שבח, הכתירה את השיר ואת הקליפ הנלווה אליו כ"ניצחון הענק של נועה קירל", כאשר היא מזהה אותו כשיאו של תהליך עלייתה של הזמרת הצעירה לפסגת הפופ הישראלי. בלוגר המוזיקה יוסי חרסונסקי, לעומתה, כותב כי השיר הוא "התמסחרות בכל מובן המילה".
הופעות חיות

במסגרת מופע Play פסטיגל ביצעה קירל את השיר בסוף כל מופע. קירל הופיעה עם השיר בגמר הכוכב הבא לאירוויזיון 2020. ההופעה הייתה חיה, אך קירל הופיעה עם פלייבק וביצעה ליפ סינק. קירל הופיעה עם השיר בטקס הדלקת המשואות ה'תש"ף, יחד עם השירים "אהבה בסוף הקיץ", "טיקיטאס" ו-"מאושרים". ביצעה את השיר גם במופע Sky High פסטיגל בשנת 2021 במחרוזת משיריה והיה לנאמבר הפותח במופע שלה בפארק הירקון באוגוסט 2022. השיר נכלל גם במופע Sing פסטיגל בשנת 2024.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2019 | נבחרי השנה של פרוגי | שיר השנה | זכייה |
| 2019 | מצעד המוזיקה השנתי של מעריב | שיר השנה | זכייה |
| 2020 | טקס פרסי הנוער הגאה "איגי LOVE" | השיר האהוב | זכייה |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ישראל | מדיה פורסט ישראל | 7 |  |
|  ישראל | המצעד הרשמי של גלגלצ | 1 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | MTV ישראל | 1 |  |
|  ישראל | גלגלצ | 14 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | אקו"ם | 9 |  |